জয়পুর আন্তর্জাতিক বিমানবন্দর
জয়পুর আন্তর্জাতিক বিমানবন্দর হল জয়পুরের একটি বিমানবন্দর। এটি রাজস্থানের প্রধান বিমানবন্দর। জয়পুর বিমানবন্দর ২০১৫ ও ২০১৬ সালে, বছরে ২ থেকে ৫ মিলিয়ন যাত্রী পরিবহনকারী বিমানবন্দর বিভাগে প্রথম স্থান অধিকার করেছে । এই বিমানবন্দরটি জয়পুর শহর থেকে ১৩ কিমি দূরে সাংগানের এর দক্ষিণ শহরতলীতে অবস্থিত। বিমানবন্দরের অসামরিক ক্ষেত্রটিতে ১৪টি বিমান দাঁড়াতে পারে এবং নতুন টার্মিনাল ভবন একসঙ্গে ১০০০জন পর্যন্ত যাত্রীর সহায়তা করতে পারে।